པད་མ་རི་བོ་རྒྱལ་ཁབ་རིམ་པའི་རང་བྱུང་སྲུང་སྐྱོང་ཁུལ་དོ་དམ་ཅུས་ཀྱི་འགན་འཁུར་བས་བཤད་དོན།སྲུང་སྐྱོང་ཁུལ་གྱིས་སྲུང་སྐྱོང་དོ་དམ་བྱེད་སྟངས་གསར་གཏོད་བྱས་ནས།མི་མང་བོར་ཡུན་ནན་གྱི་སྤྲེའུ་སྤུ་སེར་མཐོང་ཐུབ་ཏུ་འཇུག་པ་དང་།འཛམ་གླིང་ཡོངས་ལ་ཡུན་ནན་གྱི་སྤྲེའུ་སྤུ་སེར་བརྒྱུད་ནས་སེམས་ཀྱི་ཉི་ཟླ་ལ་ངོས་འཛིན་གཏིང་ཟབ་མོ་ཞིག་ཡོད་དུ་འཇུག་དགོས།སྔར་ལས་ལྷག་པར་མི་མང་བོ་ཡུན་ནན་གྱི་སྤྲེའུ་སྤུ་སེར་གྱི་འཚོ་སྡོད་བྱེད་སའི་ཁོར་ཡུག་ལ་སྲུང་སྐྱོང་བྱེད་པའི་བྱ་འགུལ་ནང་ཞུགས་སུ་འཇུག་རྒྱུ་ནི་མིག་སྔར་ཡུན་ནན་པད་མ་རི་བོ་རྒྱལ་ཁབ་རིམ་པའི་རང་བྱུང་སྲུང་སྐྱོང་ཁུལ་གྱིས་ཧུར་བརྩོན་བྱེད་པའི་ཁ་ཕྱོགས་ཡིན།མིག་སྔར་དང་ཕྱིན་ཆད་ཀྱི་དུས་སྐབས་ཤིག་གི་རིང་ལ།སྲུང་སྐྱོང་ཁུལ་གྱིས་པེ་ཅིང་དང་།ཧྲང་ཧའེ།ཀོང་ཀྲོའུ།ཁུན་མིང་སོགས་གྲོང་ཁྱེར་གྱི་སྲོག་ཆགས་ཞིབ་འཇུག་ཁང་དང་སྲུང་སྐྱོང་སྒྲིག་གཞི་བཅས་དང་མཉམ་ལས་བྱས་ཏེ་ཡུན་ནན་གྱི་སྤྲེའུ་སྤུ་སེར་གྱི་ཞིབ་འཇུག་ཁང་དང་འགྲེམས་སྟོན་སྟེགས་བུ་འཛུགས་རྒྱུའི་འཆར་གཞི་ཡོད་ལ།ཡུན་ནན་གྱི་སྤྲེའུ་སྤུ་སེར་རྒྱལ་ཡོངས་དང་འཛམ་གླིང་རང་བཞིན་ལ་ཁ་ཕྱོགས་པར་བརྩོན་རྒྱུ་ཡིན།